pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​Cabinet approves raise of admission fee to 72 ancient monuments and national museums
วันพุธที่ 26 กรกฎาคม 2566
​Cabinet approves raise of admission fee to 72 ancient monuments and national museums
​Cabinet approves raise of admission fee to 72 ancient monuments and national museums
July 25, 2023, Deputy Government Spokesperson Tipanan Sirichana disclosed that the cabinet approved in principle the draft Ministerial Regulation prescribing admission fees and other service fees for registered ancient monuments and national museums (No. ...), B.E. ..., as proposed by Ministry of Culture.
Under the draft Ministerial Regulation, admission fee to 72 ancient monuments and national museums will be raised as follows:
1. Historical parks: Thai nationals: 20 Baht, foreigners: 120 -200 Baht (from 100 Baht)
2. Archaeological sites or landmarks: Thai nationals: 10 - 20 Baht, foreigners: 80 - 120 Baht (from 50 - 100 Baht)
3. Small-sized national museums: Thai nationals: 10 Baht, foreigners: 80 Baht (from 50 Baht)
4. Medium-sized national museums: Thai nationals: 10 - 20 Baht, foreigners: 120 Baht (from 50 - 100 Baht)
5. Large-sized national museums: Thai nationals: 20 - 30 Baht, foreigners: 200 Baht (from 100 - 150 Baht)
6. Popular national museums (i.e., National Museum Bangkok and the National Gallery of Thailand): Thai nationals: 30 Baht, foreigners: 240 Baht
According to the Deputy Government Spokesperson, admission fee to ancient monuments and national museums has not been raised for over 15 years since 1998. Revenues earned will go to the Archaeological Fund, set up under the Ancient Monuments, Antiques, Objects of Art and National Museums Act, B.E. 2504 (1961), to subsidize maintenance and conservation expenses. The cabinet also approved that admission fees to ancient monuments and national museums for Thai nationals remain unchanged to encourage public’s learning and conservation of arts, culture, and national identity, and to avoid imposing extra financial burden to Thai tourists.
รัฐบาลไทย-ข่าวทำเนียบรัฐบาล-ไทยเข้าร่วมการประชุม UN Food Systems Stocktaking Moment (UNFSS+2)
วันศุกร์ที่ 28 กรกฎาคม 2566
ไทยเข้าร่วมการประชุม UN Food Systems Stocktaking Moment (UNFSS+2)
ไทยเข้าร่วมการประชุม UN Food Systems Stocktaking Moment (UNFSS+2) และร่วมกล่าวถ้อยแถลงในหัวข้อ Towards the SDGs Summit, the Summit of the Future and the 2025 FS Stocktaking
เมื่อวันที่ 26 กรกฎาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วย นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูต (ฝ่ายเกษตร) นางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วมการประชุม UN Food Systems Stocktaking Moment (UNFSS+2) ในหัวข้อ Mobilizing Means of Implementation for Food Systems Transformation และหัวข้อ Towards the SDGs Summit, the Summit of the Future and the 2025 FS Stocktaking พร้อมทั้งเข้าร่วมพิธีปิดการประชุมดังกล่าว ณ สํานักงานใหญ่องค์การอาหารและการเกษตรแห่งสหประชาชาติ (FAO) กรุงโรม สาธารณรัฐอิตาลี
ทั้งนี้ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้ร่วมรับฟังการแลกเปลี่ยนความคิดเห็นของประเทศสมาชิกสหประชาชาติในการขับเคลื่อนการพลิกโฉมระบบอาหาร พร้อมทั้งได้ร่วมกล่าวถ้อยแถลง (intervention) เกี่ยวกับแผนการดําเนินงานด้านระบบอาหารของประเทศไทยในอนาคต โดยเน้นย้ําว่า ประเทศไทยมีความยินดีให้ความร่วมมือกับสหประชาชาติเพื่อพัฒนาระบบอาหารของโลกให้มีความมั่นคงและยั่งยืน ซึ่งในปัจจุบันภาคเกษตรของประเทศไทยได้ปรับตัวต่อการเปลี่ยนแปลงสภาพภูมิอากาศ และมีการนําเทคโนโลยีดิจิทัลมาประยุกต์ใช้ในภาคเกษตรเพื่อให้เกิดผลผลิตอย่างสูงสุดและมีคุณภาพ ซึ่งสอดคล้องกับนโยบายการพลิกโฉมระบบอาหารของสหประชาชาติ ซึ่งจะนําไปสู่ผลลัพธ์ของการประชุม SDGs Summit และการประชุม UNFSS ในปี 2025 ต่อไป
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ พร้อมส่งเสริมงบกลาง หนุนเพิ่มส่งเสริมกีฬาผ่าน 165 สมาคม ย้ำเตรียมความพร้อม เจ้าภาพเอเชียนอินดอร์เกมส์และมาเชียลอาร์ทเกมส์ ต้นปี 2567
วันพุธที่ 26 กรกฎาคม 2566
26/07/2566
รองนายกฯ พล.อ.ประวิตรฯ พร้อมส่งเสริมงบกลาง หนุนเพิ่มส่งเสริมกีฬาผ่าน 165 สมาคม ย้ําเตรียมความพร้อม เจ้าภาพเอเชียนอินดอร์เกมส์และมาเชียลอาร์ทเกมส์ ต้นปี 2567
(Asian Indoor and Martial Arts Games)
วันนี้(26กรกฎาคม2566)เวลา10.00น.พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่7/2566ผ่านระบบVTCณ มูลนิธิอนุรักษ์ป่ารอยต่อ5จังหวัดโดยที่ประชุมรับทราบ มติที่ประชุมสมัชชาสภาโอลิมปิกแห่งเอเชีย เห็นชอบให้ประเทศไทย เลื่อนการแข่งขันกีฬาเอเชียอินดอร์และมาเชียนอาร์ทเกมส์ ครั้งที่6ปี2564จากเดิม17-26พฤศจิกายน2566เป็น24กุมภาพันธ์ -6มีนาคม2567
ต่อจากนั้น ได้ร่วมพิจารณาและให้ความเห็นชอบ การเปลี่ยนชื่อชนิดกีฬาจากว่ายน้ํา (Swimming)เป็นกีฬาทางน้ํา (Aquatics)ตามที่สหพันธ์กีฬาทางน้ํานานาชาติ (World Aquatics)ได้เปลี่ยนชื่อให้ครอบคลุม6ประเภทกีฬา ประกอบด้วย ว่ายน้ํา โปโลน้ํา กระโดดน้ํา ระบําใต้น้ํา ว่ายน้ํามาราธอน และกระโดดหน้าผา พร้อมทั้งเห็นชอบ การจัดสรรงบประมาณรายจ่ายประจําปี2566งบกลาง อุดหนุนสมาคมกีฬาแห่งประเทศไทย จํานวน88สมาคม เป็นเงิน60ล้านบาท และ สมาคมกีฬาจังหวัด ปี2566จํานวน77สมาคม เป็นเงิน40ล้านบาท
รองนายกรัฐมนตรีย้ํา ขอให้ กกท. วางแผนการดําเนินงาน เพื่อเตรียมความพร้อมในการจัดการแข่งขันกีฬา เอเชียนอินดอร์เกมส์ และมาเชียลอาร์ทเกมส์ ครั้งที่6โดยเก็บบทเรียนการแข่งขันกีฬารายการใหญ่ที่ผ่านมา เพื่อให้การเป็นเจ้าภาพการแข่งขันดังกล่าว มีความสมบูรณ์และได้รับการยอมรับจากนานาชาติด้วยดี
รัฐบาลไทย-ข่าวทำเนียบรัฐบาล-​นายกรัฐมนตรีห่วงใยกรณีพบผู้ป่วยไข้เลือดออกใน 18 จังหวัดพุ่งสูง กำชับกระทรวงมหาดไทย ท้องถิ่น สนับสนุนภารกิจเจ้าหน้าที่สาธารณสุขเร่งลดจำนวนผู้ป่วยและการเสียชีวิตเร็วที่สุด
วันพุธที่ 26 กรกฎาคม 2566
26/07/2566
​นายกรัฐมนตรีห่วงใยกรณีพบผู้ป่วยไข้เลือดออกใน 18 จังหวัดพุ่งสูง กําชับกระทรวงมหาดไทย ท้องถิ่น สนับสนุนภารกิจเจ้าหน้าที่สาธารณสุขเร่งลดจํานวนผู้ป่วยและการเสียชีวิตเร็วที่สุด
​นายกรัฐมนตรีห่วงใยกรณีพบผู้ป่วยไข้เลือดออกใน 18 จังหวัดพุ่งสูง กําชับกระทรวงมหาดไทย ท้องถิ่น สนับสนุนภารกิจเจ้าหน้าที่สาธารณสุขเร่งลดจํานวนผู้ป่วยและการเสียชีวิตเร็วที่สุด
วันที่ 26 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบสถานการณ์ที่ขณะนี้ได้มีผู้ป่วยไข้เลือดออกเพิ่มสูงขึ้น โดยทั่วประเทศเฉลี่ยสัปดาห์ละกว่า 5,000 ราย โดยนายกรัฐมนตรีมีความห่วงใยสําหรับพื้นที่ซึ่งมีผู้ป่วยสูงใน 30 อําเภอของ 18 จังหวัด ได้แก่ แม่ฮ่องสอน เชียงใหม่ เชียงราย น่าน พะเยา ตาก เพชรบุรี ชลบุรี ระยอง จันทบุรี ตราด อุบลราชธานี กระบี่ ภูเก็ต สงขลา สตูล นราธิวาส และกรุงเทพมหานคร ที่พบผู้ป่วยต่อเนื่องนานเกิน 8 สัปดาห์ และมีจํานวนผู้ป่วยไข้เลือดออกใน 4 สัปดาห์ที่ผ่านมา มากกว่าค่าเฉลี่ย 5 ปีย้อนหลังในช่วงเวลาเดียวกัน และนับว่าเข้าใกล้เกณฑ์ในการประกาศให้เป็นพื้นที่ระบาดไข้เลือดออก
ทั้งนี้ ระยะที่ผ่านมาหน่วยงานภายในของกระทรวงสาธารณสุขประกอบด้วยกรมควบคุมโรค กรมสนับสนุนบริการสุขภาพ กรมการแพทย์ ได้ระดมกําลังเจ้าหน้าที่และผู้เชี่ยวชาญลงพื้นที่เพื่อสนับสนุนด้านวิชาการและทรัพยากรต่างๆ เพื่อลดจํานวนผู้ป่วย แต่ในพื้นที่ 18 จังหวัด ยังคงมีจํานวนผู้ป่วยสูงเข้าใกล้วิกฤต กระทรวงสาธารณสุขจึงมีการประสานขอความร่วมมือเพิ่มจากกรมส่งเสริมการปกครองท้องถิ่น กระทรวงมหาดไทย เพื่อระดมกําลังในการต่อสู้กับโรคไข้เลือดออกที่เข้มข้นขึ้น
“นายกรัฐมนตรีกําชับให้ทุกหน่วยงาน โดยเฉพาะกระทรวงมหาดไทย และท้องถิ่นซึ่งมีความใกล้ชิดกับชุมชน ให้ความร่วมมือสนับสนุนภารกิจของกระทรวงสาธารณสุข เจ้าหน้าที่ อสม. เพื่อลดจํานวนผู้ป่วยและผู้เสียชีวิตให้เร็วที่สุด ขณะที่โรงเรียน วัด ชุมชน ไปจนถึงหน่วยที่เล็กที่สุดคือบ้าน ครอบครัวขอให้ดูแลบุตรหลาน และร่วมกันขจัดแหล่งเพาะพันธุ์ยุงลายซึ่งเป็นพาหะของไข้เลือดออก”น.ส.ไตรศุลี กล่าว
น.ส.ไตรศุลี กล่าวว่า รายงานของกรมควบคุมโรคระบุว่าทั่วประเทศมีจํานวนผู้ป่วยไข้เลือดออกเฉลี่ยสัปดาห์ละ 5,000 ราย ทําให้ยอดสะสมตั้งแต่ต้นปีถึงปัจจุบันเกือบ 40,000 ราย มีผู้ป่วยเสียชีวิตกว่า 40 ราย โดยอัตราการเพิ่มของผู้ป่วยในขณะนี้ถือว่าใกล้เคียงกับจํานวนผู้ป่วยและเสียชีวิตจากการระบาดในปี 2562 ที่พบผู้ป่วยทั้งปีกว่า 70,000 รายและเสียชีวิตกว่า 70 ราย
ทั้งนี้ กรมควบคุมโรค กระทรวงสาธารณสุขกําลังติดตามสถานการณ์ไข้เลือดออกอย่างใกล้ชิด โดยหากผู้ป่วยยังคงเพิ่มขึ้นสูง อาจมีความจําเป็นต้องใช้กฎหมาย โดยอธิบดีกรมควบคุมโรคใช้อํานาจตาม พ.ร.บ.โรคติดต่อ ประกาศสถานที่ที่มีการระบาดของโรคไข้เลือดออก ตามคําแนะนําของคณะกรรมการด้านวิชาการเพื่อเพิ่มอํานาจแก่เจ้าพนักงานควบคุมโรคติดต่อในการดําเนินการ เช่นเดียวกับการควบคุมและป้องกันโรคติดต่ออันตราย เพิ่มความร่วมมือของประชาชน อสม. เจ้าหน้าที่ภาครัฐทั้ง กระทรวงสาธารณสุข กระทรวงมหาดไทย หน่วยงานที่เกี่ยวข้องต่างๆ ให้สามารถควบคุมโรคให้รวดเร็วและมีประสิทธิภาพสูงสุด
รัฐบาลไทย-ข่าวทำเนียบรัฐบาล-ดีอีเอส ร่วมพิธีทำบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2566
วันศุกร์ที่ 28 กรกฎาคม 2566
ดีอีเอส ร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2566
ดีอีเอส ร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2566
วันนี้(28กรกฎาคม2566)ศาสตราจารย์พิเศษวิศิษฎ์วิศิษฎ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยนายณัฐพลณัฏฐสมบูรณ์รองปลัดกระทรวงฯข้าราชการและเจ้าหน้าที่เข้าร่วมในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2566จากนั้นเข้าพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินณบริเวณท้องสนามหลวง
_____________
รัฐบาลไทย-ข่าวทำเนียบรัฐบาล-กรมเจ้าท่า จัดสัมมนาเชิงวิชาการ เสริมสร้างและทบทวนความรู้ในการบังคับใช้กฎหมายตามอำนาจหน้าที่ของกรมเจ้าท่าในแนวทางการดำเนินการเกี่ยวกับสิ่งล่วงล้ำลำน้ำ
วันพฤหัสบดีที่ 3 สิงหาคม 2566
กรมเจ้าท่า จัดสัมมนาเชิงวิชาการ เสริมสร้างและทบทวนความรู้ในการบังคับใช้กฎหมายตามอํานาจหน้าที่ของกรมเจ้าท่าในแนวทางการดําเนินการเกี่ยวกับสิ่งล่วงล้ําลําน้ํา
...
กรมเจ้าท่า จัดสัมมนาเชิงวิชาการ เสริมสร้างและทบทวนความรู้ในการบังคับใช้กฎหมายตามอํานาจหน้าที่ของกรมเจ้าท่าในแนวทางการดําเนินการเกี่ยวกับสิ่งล่วงล้ําลําน้ํา
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงงคมนาคม เป็นประธานเปิดการสัมมนาเชิงวิชาการเพื่อเสริมสร้าง และทบทวนความรู้ในการบังคับใช้กฎหมายตามอํานาจหน้าที่ของกรมเจ้าท่า ในแนวทางการดําเนินการเกี่ยวกับสิ่งล่วงล้ําลําน้ํา โดยมีนายสุวิทย์ ดอกคํา ผู้อํานวยการกองส่งเสริมการพาณิชยนาวี รักษาราชการแทนเลขานุการกรม พร้อมด้วยผู้เข้าร่วมสัมมนา ประกอบด้วย ผู้อํานวยการสํานักงานเจ้าท่าภูมิภาคที่ 1-7 เขต/สาขา นักวิชาการขนส่ง เจ้าพนักงานตรวจเรือ เจ้าพนักงานตรวจท่า นิติกร และเจ้าหน้าที่ที่เกี่ยวข้อง ในวันที่ 3 สิงหาคม 2566 ณ ห้องประชุมวิสูตรสาครดิษฐ์ และห้องประชุมสาครวิสัย ชั้น 4 อาคาร 162 ปี และผ่านโปรแกรม ZOOM
ด้วยสํานักงาน ป.ป.ช. ได้ขอทราบความคืบหน้าเกี่ยวกับการดําเนินการตามมาตรการป้องกันการทุจริตเกี่ยวกับสิ่งล่วงล้ําลําน้ําของกรมเจ้าท่า รวมทั้งมีการบรรจุข้าราชการใหม่ตําแหน่ง นักวิชาการขนส่ง นิติกร และเจ้าหน้าที่อื่นๆ ที่เกี่ยวข้อง ที่ต้องบังคับใช้กฎหมายตามอํานาจหน้าที่ของกรมเจ้าท่า ซึ่งยังไม่ได้รับการพัฒนาเสริมสร้างความรู้ ความเข้าใจร่วมกันในหลักการปฏิบัติเกี่ยวกับสิ่งล่วงล้ําลําน้ําที่ถูกต้องและเป็นไปในทิศทางเดียวกัน กลุ่มงานพัฒนาบุคคล จึงจัดสัมมนาฯ ระหว่างวันที่ 3-4 สิงหาคม 2566 เพื่อเสริมสร้างและทบทวนความรู้ในการบังคับใช้กฎหมายเกี่ยวกับการดําเนินการสิ่งล่วงล้ําลําน้ํา กฎกระทรวงว่าด้วยการปักหลักเขตควบคุมทางน้ํา การตรวจสอบสิ่งล่วงล้ําลําน้ํา ในระบบภูมิศาสตร์สนเทศสําหรับการบริหารจัดการสิ่งปลูกสร้างล่วงล้ําลําน้ํา (GIS) รวมถึง กฎ ระเบียบ ข้อบังคับต่าง ๆให้แก่ผู้อํานวยการสํานักงานเจ้าท่าภูมิภาคที่ 1-7 เขต/สาขา และเจ้าหน้าที่ผู้ปฏิบัติงานที่เกี่ยวข้อง รวมทั้งสิ้น 133 คน ได้มีความรู้ความเข้าใจร่วมกันถึงหลักการปฏิบัติเกี่ยวกับสิ่งล่วงล้ําลําน้ําอย่างเคร่งครัด และสามารถนําไปปฏิบัติตามกฎหมายในความรับผิดชอบได้ อย่างถูกต้อง เหมาะสมเป็นไปในทิศทางเดียวกัน
ทั้งนี้ รองอธิบดีกรมเจ้าท่า เปิดเผยว่า มีความยินดีเป็นอย่างยิ่ง ที่ได้มาเป็นประธานในพิธีเปิดโครงการสัมมนาเชิงวิชาการเพื่อเสริมสร้าง และทบทวนความรู้ในการบังคับใช้กฎหมาย ตามอํานาจหน้าที่ของกรมเจ้าท่า ในแนวทางการดําเนินการเกี่ยวกับสิ่งล่วงล้ําลําน้ํา ซึ่งหวังอย่างยิ่งว่าการสัมมนาฯ ในวันนี้ จะดําเนินตามวัตถุประสงค์หลักที่ผู้จัดได้สร้างไว้ เพื่อเสริมสร้าง และทบทวนความรู้ ความเข้าใจร่วมกันในการปฏิบัติตามหลักการของกฎหมาย การปักหลักเขตควบคุมทางน้ํา รวมถึงอํานาจหน้าที่อื่นๆ และการดําเนินการตามมาตรการป้องกันการทุจริตเกี่ยวกับสิ่งล่วงล้ําลําน้ํา พร้อมขอให้ใช้กฎหมายเป็นแนวทางเดียวกัน ปฏิบัติได้อย่างถูกต้องและเป็นไปในทิศทางเดียวกัน เพื่อให้การทํางานมีประสิทธิภาพสูงสุดเป็นประโยชน์แก่ประเทศชาติต่อไป
รัฐบาลไทย-ข่าวทำเนียบรัฐบาล-“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจำปี 2566
วันศุกร์ที่ 4 สิงหาคม 2566
“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจําปี 2566
“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจําปี 2566
วันนี้ (4 ส.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีวางพานพุ่มถวายราชสักการะ พระบรมราชานุสาวรีย์ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เนื่องในวันสื่อสารแห่งชาติ ในการนี้ นายเอกพงษ์ หริ่มเจริญ ผู้ตรวจราชการกระทรวงฯ และนางอําไพ จิตรแจ่มใส ผู้ช่วยปลัดกระทรวงฯ เข้าร่วมพิธีด้วย เพื่อน้อมรําลึกถึงพระกรุณาธิคุณของพระองค์ท่านที่ทรงประกอบพระราชกรณียกิจที่สําคัญอันเป็นประโยชน์ต่อประเทศชาติ โดยเฉพาะด้านสื่อสาร เนื่องในวันสื่อสารแห่งชาติ 4 สิงหาคม ของทุกปี ณ บริเวณลานหน้าอาคารอํานวยการ กสทช.
_____________________
รัฐบาลไทย-ข่าวทำเนียบรัฐบาล-การตัดสินโครงการประกวด INFOGRAPHIC DESIGN สำนึกในพระมหากรุณาธิคุณ และถวายความจงรักภักดีเทิดทูนสถาบันพระมหากษัตริย์ไทย เมื่อวันที่ 3 สิงหาคม 2566 ณ โรงแรมรัตนโกสินทร์
วันศุกร์ที่ 4 สิงหาคม 2566
การตัดสินโครงการประกวด INFOGRAPHIC DESIGN สํานึกในพระมหากรุณาธิคุณ และถวายความจงรักภักดีเทิดทูนสถาบันพระมหากษัตริย์ไทย เมื่อวันที่ 3 สิงหาคม 2566 ณ โรงแรมรัตนโกสินทร์
...
ผลงาน INFOGRAPHIC DESIGN ที่ได้รับรางวัลชนะเลิศในแต่ละกลุ่ม
1. ระดับประชาชนทั่วไป หัวข้อ ความภูมิใจในพระมหากษัตริย์ไทย
- นายวีระพงษ์ อมรสิน
2. ระดับอุดมศึกษา หัวข้อ แผ่นดินทองของไทย ในสมัยรัชกาลที่ ๑๐
- นายอนุวัต ป้องขัน
3. ระดับประถมศึกษา มัธยมศึกษา ปวช.หรือเทียบเท่า หัวข้อ โครงการในพระราชดําริในบ้านฉัน
- นายอาลีฟ ชอบงาม
4. ข้าราชการและพนักงาน สป.และ กห. หัวข้อ จิตอาสาพระราชทาน
- ร.อ.หญิง ธัญญ์ธชนม์ สุขเสงี่ยม
สามารถดูรายละเอียดเพิ่มเติมได้ที่ http://infographiccontest.com และ https://sopsd.mod.go.th
#infographiccontest2023
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีมผู้บริหารกระทรวงอุตสาหกรรม เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อทูลเกล้าฯ ถวายเงินรายได้จากการออกร้านในงานกาชาด
วันศุกร์ที่ 4 สิงหาคม 2566
04/08/2566
ปลัดฯ ณัฐพล นําทีมผู้บริหารกระทรวงอุตสาหกรรม เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อทูลเกล้าฯ ถวายเงินรายได้จากการออกร้านในงานกาชาด
ปลัดฯ ณัฐพล นําทีมผู้บริหารกระทรวงอุตสาหกรรม เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อทูลเกล้าฯ ถวายเงินรายได้จากการออกร้านในงานกาชาดร้านกระทรวงอุตสาหกรรม
วันนี้ (3 สิงหาคม 2566) เวลา 08.00 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อทูลเกล้าทูลกระหม่อมถวายเงินรายได้จากการออกร้านกระทรวงอุตสาหกรรม ภายในงานกาชาดประจําปี 2565 จํานวนทั้งสิ้น 6,007,896.46 บาท (หกล้านเจ็ดพันแปดร้อยเก้าสิบหกบาทสี่สิบหกสตางค์) โดยเสด็จพระราชกุศลบํารุงสภากาชาดไทย ณ วังสระปทุม
กระทรวงอุตสาหกรรม ได้ร่วมออกร้านในงานกาชาด ประจําปี 2565 ณ บริเวณสวนลุมพินี ระหว่างวันที่ 8 – 18 ธันวาคม 2565 ที่ผ่านมา ภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” เพื่อเป็นการร่วมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา และทรงดํารงตําแหน่งองค์สภานายิกาสภากาชาดไทย ครบ 66 ปี และเพื่อเป็นการประชาสัมพันธ์ภารกิจของกระทรวงอุตสาหกรรม ภายใต้นโยบาย MIND ใช้หัวและใจปั้นอุตสาหกรรมคู่ชุมชน โดยภายในร้านกระทรวงอุตสาหกรรมได้จัดกิจกรรมการเล่นเกมส์กระสวยอวกาศเพื่อลุ้นโชครางวัลมากมาย รวมทั้งการจําหน่ายสลากกาชาดร้านกระทรวงอุตสาหกรรม อีกจํานวน 60,000 ใบ ในราคาใบละ 100 บาท ด้วย
รัฐบาลไทย-ข่าวทำเนียบรัฐบาล-นายกฯ เยี่ยมชาวมูโนะ นราธิวาส ทุกหน่วยงานเร่งให้ความช่วยเหลือ เข้าฟื้นฟูเยียวยาแล้ว ยืนยันรัฐบาลไม่ทอดทิ้งประชาชน
วันศุกร์ที่ 4 สิงหาคม 2566
04/08/2566
นายกฯ เยี่ยมชาวมูโนะ นราธิวาส ทุกหน่วยงานเร่งให้ความช่วยเหลือ เข้าฟื้นฟูเยียวยาแล้ว ยืนยันรัฐบาลไม่ทอดทิ้งประชาชน
นายกฯ เยี่ยมชาวมูโนะ นราธิวาส ทุกหน่วยงานเร่งให้ความช่วยเหลือ เข้าฟื้นฟูเยียวยาแล้ว ยืนยันรัฐบาลไม่ทอดทิ้งประชาชน
วันนี้ (4 สิงหาคม 2566) เวลา 09.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะฯ เดินทางลงพื้นที่จังหวัดนราธิวาสตรวจเยี่ยมศูนย์บัญชาการเหตุการณ์ และให้กําลังใจประชาชนผู้ได้รับความเดือดร้อนและเจ้าหน้าที่ พร้อมตรวจติดตามความคืบหน้าการก่อสร้างบ้านที่ได้รับความเสียหายจากเหตุการณ์ฯ ตําบลมูโนะ อําเภอสุไหงโก-ลก โดยมี นายสนั่น พงษ์อักษร ผู้ว่าราชการจังหวัด พลตรีปราโมทย์ พรหมอินทร์ รองแม่ทัพภาคที่ 4 ร่วมลงพื้นที่ด้วย ซึ่งจากการสํารวจพบบ้านเรือนเสียหาย จํานวน 682 หลัง เสียหายทั้งหลัง จํานวน 88 หลัง เสียหายบางส่วน จํานวน 200 หลัง เสียหายเล็กน้อย จํานวน 394 หลัง โดยทหารช่างกรมทหารพรานที่ 48 ร่วมกับกรมทหารพรานที่ 45 ได้ทําการซ่อมแซมเสร็จแล้ว จํานวน 46 หลัง ปัจจุบันทหารฯ อยู่ระหว่างเร่งซ่อมบ้านเรือนที่เสียหายเล็กน้อยแล้ว
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรีได้ตรวจติดตามความคืบหน้าการก่อสร้างบ้านที่ได้รับความเสียหายจากเหตุการณ์ฯ เน้นย้ําให้ซ่อมแซมบ้านเรือนที่ได้รับความเสียหายให้มีความมั่นคงแข็งแรงกว่าเดิม กําชับหน่วยงานที่เกี่ยวข้องเร่งซ่อมแซมระบบสาธารณูปโภคให้ประชาชนกลับมาใช้ได้เหมือนเดิม ยืนยันรัฐบาลจะทําให้ทุกคนมีที่อยู่อาศัยที่มั่นคง รวมถึงจะมีการจัดรูปที่ดินผ่านการทําประชาคมเป็นที่ยอมรับร่วมกัน เพื่อคุณภาพชีวิตที่ดีขึ้นของประชาชน และความสวยงามของพื้นที่ ในส่วนของการดําเนินคดีฯ นายกรัฐมนตรีสั่งการเจ้าหน้าที่ตํารวจเร่งสอบสวนดําเนินการตามกฎหมายกับผู้ที่มีส่วนได้เสียอย่างเด็ดขาด
นางสาวรัชดา กล่าวว่า ระหว่างเดินสํารวจติดตามความก้าวหน้าฯ นายกรัฐมนตรีได้ทักทายให้กําลังใจประชาชนบริเวณเกิดเหตุ พร้อมให้คํามั่นสัญญายืนยันกับประชาชนว่า จะเร่งให้ความช่วยเหลือพี่น้องประชาชน ขออย่าได้กังวล นายกรัฐมนตรีเข้าใจความรู้สึก เห็นใจความเดือดร้อนของทุกคน การให้ความช่วยเหลือเป็นหน้าที่ของรัฐบาล เป็นหน้าที่ของนายกรัฐมนตรีในการดูแลช่วยเหลือให้ประชาชนมีความสุข พร้อมกับย้ําว่า ไม่ต้องขอ รัฐบาลและนายกรัฐมนตรีพร้อมจะทําให้ ทั้งนี้ นายกรัฐมนตรียังกล่าวอีกว่า ผู้ประสบภัยมีความเข้มแข็งมาก ยังมีรอยยิ้มสู้กับปัญหา ขอให้ทุกคนมีกําลังใจ เราจะก้าวผ่านเหตุการณ์ครั้งนี้ไปด้วยกัน นี่คือความเป็นคนไทย
นายกรัฐมนตรี ยังได้ขอบคุณจิตอาสาจากทุกภาคส่วนที่ร่วมมือร่วมแรงช่วยกันแก้ไขปัญหาในทุกๆ ด้าน แสดงให้เห็นถึงความมีน้ําใจของคนไทย ขอให้ทุกคนมีรอยยิ้ม รอยยิ้มแห่งความเชื่อมั่น รอยยิ้มแห่งความจริงใจ รอยยิ้มของการช่วยเหลือ ขอให้เชื่อมั่นว่ารัฐบาลจะดําเนินการช่วยเหลืออย่างเต็มที่ นายกรัฐมนตรีกล่าวย้ําว่า จะทําหน้าที่เพื่อประชาชนให้ดีที่สุดในขณะที่ยังทําหน้าที่รัฐบาล โอกาสนี้ ผู้แทนชาวบ้าน ได้กล่าว ขอขอบคุณนายกรัฐมนตรีที่ลงพื้นที่มาเยี่ยมเยียนประชาชนที่ประสบเหตุทําให้ประชาชนมีกําลังใจที่ดีขึ้น โดยนายกรัฐมนตรีได้มอบเงินเยียวยาให้ครอบครัวผู้เสียชีวิต จํานวน 9 ราย เสร็จแล้วนายกรัฐมนตรีเดินทางต่อไปยังโรง พยาบาลสุไหงโก-ลก เพื่อให้กําลังผู้บาดเจ็บจากเหตุการณ์ฯ
*******************
รัฐบาลไทย-ข่าวทำเนียบรัฐบาล-รองปลัดเกษตรฯ เร่งรัดการเบิกจ่ายงบประมาณ ปี 2566 ให้เป็นไปตามเป้าหมายที่ภาครัฐกำหนด และติดตามการจัดทำงบประมาณ ปี 2567 - 2568
วันศุกร์ที่ 4 สิงหาคม 2566
รองปลัดเกษตรฯ เร่งรัดการเบิกจ่ายงบประมาณ ปี 2566 ให้เป็นไปตามเป้าหมายที่ภาครัฐกําหนด และติดตามการจัดทํางบประมาณ ปี 2567 - 2568
รองปลัดเกษตรฯ เร่งรัดการเบิกจ่ายงบประมาณ ปี 2566 ให้เป็นไปตามเป้าหมายที่ภาครัฐกําหนด และติดตามการจัดทํางบประมาณ ปี 2567 - 2568
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2566 และการจัดทํางบประมาณ ปี 2567 - 2568 ณ ห้องประชุมกระทรวงเกษตรและสหกรณ์ เพื่อให้การเบิกจ่ายงบประมาณ ประจําปีงบประมาณ พ.ศ. 2566 เป็นไปตามเป้าหมายที่กําหนด และติดตามการจัดทําของบประมาณรายจ่าย ประจําปีงบประมาณ พ.ศ. 2567 – 2568 ให้บรรลุเป้าหมายตามยุทธศาสตร์ชาติ ซึ่งที่ประชุมได้มีการติดตามผลการใช้จ่ายและเบิกจ่ายงบประมาณประจําปีงบประมาณ พ.ศ. 2566 ของหน่วยงานที่เข้าร่วมประชุม ได้แก่ กรมชลประทาน กรมฝนหลวงและการบินเกษตร กรมพัฒนาที่ดิน สํานักงานการปฏิรูปที่ดินเพื่อเกษตรกรรม และการยางแห่งประเทศไทย ณ สิ้นเดือนกรกฎาคม 2566 ประกอบด้วย ผลการใช้จ่ายและเบิกจ่ายงบประมาณภาพรวมของหน่วยงาน (รายจ่ายประจํา รายจ่ายลงทุน) ผลการเบิกจ่ายเงินกันไว้เบิกเหลื่อมปี และผลการเบิกจ่ายงบกลาง โดยรองปลัดฯ ขอให้ทุกหน่วยงานเร่งรัดการดําเนินงานและเบิกจ่ายงบประมาณรายจ่ายประจําปีงบประมาณ พ.ศ. 2566 เงินกันไว้เบิกเหลื่อมปี รวมถึงงบกลางให้แล้วเสร็จโดยเร็วภายในกรอบระยะเวลาที่กําหนดอย่างเคร่งครัด
ทั้งนี้ ที่ประชุมมีการพิจารณาคําของบประมาณรายจ่ายภาพรวม ประจําปีงบประมาณ พ.ศ. 2567 โดยกระทรวงเกษตรและสหกรณ์ได้รับจัดสรร จํานวน 119,225.6223 ล้านบาท มีโครงการ/รายการสําคัญ ปี 2567 อาทิ โครงการระบบส่งเสริมเกษตรแบบแปลงใหญ่ โครงการบริหารจัดการที่ดินในพื้นที่เกษตรกรรมเพื่อเข้าสู่ความเป็นกลางทางคาร์บอน (Carbon Neutrality) และความสมดุลการจัดการทรัพยากรที่ดิน (LDN) โครงการดัดแปรสภาพอากาศ โครงการฝายชะลอน้ําแบบชั่วคราวสําหรับการเพิ่มประสิทธิภาพของแหล่งน้ําในเขตปฏิรูปที่ดิน เป็นต้น ในส่วนคําของบประมาณรายจ่ายประจําปีงบประมาณ พ.ศ. 2568 หน่วยงานภายใต้สังกัดได้ดําเนินการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568 และจัดส่งให้สภาพัฒนาเศรษฐกิจและสังคมแห่งชาติแล้ว ซึ่งปัจจุบัน อยู่ระหว่างการพิจารณาเห็นชอบโครงการ
รัฐบาลไทย-ข่าวทำเนียบรัฐบาล-รมว.สุชาติ ห่วงใยชาวมูโนะเหตุโกดังพลุระเบิด มอบ รองปลัดประทีป ลงพื้นที่ช่วยเหลือซ่อมแซมบ้าน
วันศุกร์ที่ 4 สิงหาคม 2566
04/08/2566
รมว.สุชาติ ห่วงใยชาวมูโนะเหตุโกดังพลุระเบิด มอบ รองปลัดประทีป ลงพื้นที่ช่วยเหลือซ่อมแซมบ้าน
รมว.สุชาติ ห่วงใยชาวมูโนะเหตุโกดังพลุระเบิด มอบ รองปลัดประทีป ลงพื้นที่ช่วยเหลือซ่อมแซมบ้าน
วันที่4สิงหาคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นายประทีปทรงลํายองรองปลัดกระทรวงแรงงานลงพื้นที่จังหวัดนราธิวาสเยี่ยมให้กําลังใจทีมช่างของสถาบันพัฒนาฝีมือแรงงาน25นราธิวาสบัณฑิตแรงงานจังหวัดนราธิวาสและผู้ต้องขังจากเรือนจําจังหวัดนราธิวาสที่ได้ร่วมกันช่วยเหลือซ่อมแซมบ้านพักอาศัยของประชาชนชาวมูโนะที่ได้รับความเสียหายจากเหตุการณ์โกดังเก็บดอกไม้เพลิงระเบิดจนทําให้มีผู้เสียชีวิตจํานวน11คนและผู้ได้รับบาดเจ็บจํานวน389คนอาคารบ้านเรือนและทรัพย์สินได้รับความเสียหายจํานวนมากณพื้นที่ตลาดมูโนะอําเภอสุไหงโก-ลกจังหวัดนราธิวาสโดยมีหัวหน้าส่วนราชการและเจ้าหน้าที่หน่วยงานในสังกัดกระทรวงแรงงานจังหวัดนราธิวาสร่วมลงพื้นที่ด้วย
นายประทีปกล่าวว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ผมพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดนราธิวาสลงพื้นที่มายังตลาดมูโนะอําเภอสุไหงโก-ลกจังหวัดนราธิวาสซึ่งเป็นพื้นที่ที่บ้านเรือนประชาชนได้รับผลกระทบจากเหตุการณ์โกดังเก็บดอกไม้เพลิงระเบิดซึ่งในส่วนของกระทรวงแรงงานผมได้นําข้อห่วงใยจากท่านรัฐมนตรีสุชาติชมกลิ่นมายังพี่น้องประชาชนชาวมูโนะที่ได้รับผลกระทบตลอดจนเจ้าหน้าที่ผู้ปฏิบัติงานทุกท่านและในวันนี้กระทรวงแรงงานโดยสถาบันพัฒนาฝีมือแรงงาน25นราธิวาสได้จัดทีมช่างซ่อมแซมบ้านพักอาศัยของประชาชนที่ได้รับความเสียหายร่วมกันกับบัณฑิตแรงงานจังหวัดนราธิวาสและผู้ต้องขังจากเรือนจําจังหวัดนราธิวาสเพื่อฟื้นฟูบรรเทาความเดือดร้อนให้ชาวมูโนะสามารถกลับมาดํารงชีวิตได้อย่างเป็นปกติโดยเร็ว
ทั้งนี้นายประทีปยังได้ลงพื้นที่เยี่ยมบ้านบัณฑิตแรงงานตําบลมูโนะที่ได้รับความเสียหายจากเหตุการณ์ในครั้งนี้พร้อมทั้งได้มอบเงินช่วยเหลือให้แก่เจ้าหน้าที่ของหน่วยงานสังกัดกระทรวงแรงงานที่ได้รับผลกระทบบ้านพักอาศัยได้รับความเสียหายจํานวน2รายได้แก่น.ส.โนร์โซเฟียหะมะเจ้าหน้าที่สํานักงานจัดหางานจังหวัดนราธิวาสและน.ส.รุสมีนีลาเต๊ะบัณฑิตแรงงานประจําตําบลมูโนะรายละ5,000บาทเพื่อปลอบขวัญกําลังใจอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-“ทิพานัน” ชี้เศรษฐกิจไทยฟื้นตัว!แล้ว เดือน มิ.ย. ไตรมาสที่ 2 ปี 66 ปรับดีขึ้นจากไตรมาสก่อน  เผย "พล.อ.ประยุทธ์" กำชับทุกหน่วยงานด้านเศรษฐกิจติดตามภาวะเศรษฐกิจไทย-เศรษฐกิจโลกใกล้ชิด
วันศุกร์ที่ 4 สิงหาคม 2566
04/08/2566
“ทิพานัน” ชี้เศรษฐกิจไทยฟื้นตัว!แล้ว เดือน มิ.ย. ไตรมาสที่ 2 ปี 66 ปรับดีขึ้นจากไตรมาสก่อน  เผย "พล.อ.ประยุทธ์" กําชับทุกหน่วยงานด้านเศรษฐกิจติดตามภาวะเศรษฐกิจไทย-เศรษฐกิจโลกใกล้ชิด
“ทิพานัน” ชี้เศรษฐกิจไทยฟื้นตัว!แล้ว เดือน มิ.ย. ไตรมาสที่ 2 ปี 66 ปรับดีขึ้นจากไตรมาสก่อน  เผย "พล.อ.ประยุทธ์" กําชับทุกหน่วยงานด้านเศรษฐกิจติดตามภาวะเศรษฐกิจไทย-เศรษฐกิจโลกใกล้ชิด เตรียมพร้อมรับมือปัจจัยเสี่ยง
วันนี้ (4 ส.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์เศรษฐกิจไทยล่าสุด ตามรายงานของธนาคารแห่งประเทศไทย ถึงภาวะเศรษฐกิจไทยในเดือนมิถุนายน 2566 อยู่ในทิศทางฟื้นตัว โดยภาคการท่องเที่ยวปรับดีขึ้นตามจํานวนนักท่องเที่ยวไทยและต่างชาติ รวมทั้งมูลค่าการส่งออกสินค้าที่ไม่รวมทองคําปรับเพิ่มขึ้นจากสินค้าเกษตรเป็นสําคัญ ขณะที่การส่งออกสินค้าอุตสาหกรรมทรงตัว สอดคล้องกับการผลิตภาคอุตสาหกรรม สําหรับการบริโภคและการลงทุนภาคเอกชนปรับลดลงหลังจากเร่งไปแล้วในเดือนก่อน ส่วนการใช้จ่ายภาครัฐหดตัวจากทั้งรายจ่ายประจําและรายจ่ายลงทุน
สําหรับเสถียรภาพเศรษฐกิจ อัตราเงินเฟ้อทั่วไปลดลงจากหมวดอาหารสดเป็นสําคัญ ตามราคาเนื้อสุกรและผักสด ขณะที่อัตราเงินเฟ้อพื้นฐานลดลงจากผลของฐานสูงในปีก่อน ด้านตลาดแรงงานยังฟื้นตัว สําหรับดุลบัญชีเดินสะพัดเกินดุลจากดุลการค้าที่มูลค่าการส่งออกปรับดีขึ้น ประกอบกับดุลบริการ รายได้ และเงินโอนขาดดุลลดลง ตามการส่งกลับกําไรและรายจ่ายทรัพย์สินทางปัญญาที่ลดลงจากเดือนก่อน
น.ส.ทิพานัน กล่าวอีกว่า ส่วนไตรมาสที่ 2 ปี 2566 เศรษฐกิจไทยปรับดีขึ้นเล็กน้อยจากไตรมาสก่อน โดยจํานวนนักท่องเที่ยวไทยและต่างชาติปรับเพิ่มขึ้น ส่งผลให้ภาคบริการและการบริโภคภาคเอกชนขยายตัว การลงทุนภาคเอกชนปรับดีขึ้น ส่วนหนึ่งจากการลงทุนในอุตสาหกรรมใหม่ ด้านมูลค่าการส่งออกสินค้าที่ไม่รวมทองคําเพิ่มขึ้นเล็กน้อยจากสินค้าเกษตรเป็นสําคัญ ขณะที่การผลิตภาคอุตสาหกรรมลดลงจากการผลิตยานยนต์และหมวดอาหารและเครื่องดื่มเป็นหลัก ส่วนการใช้จ่ายภาครัฐหดตัวจากรายจ่ายประจําของรัฐบาลกลางและการลงทุนรัฐวิสาหกิจ ด้านเสถียรภาพเศรษฐกิจ อัตราเงินเฟ้อทั่วไปและอัตราเงินเฟ้อพื้นฐานลดลงจากผลของฐานสูงในปีก่อน ประกอบกับเงินเฟ้อในหมวดพลังงานลดลง ด้านตลาดแรงงานฟื้นตัวต่อเนื่องตามภาวะเศรษฐกิจ สําหรับดุลบัญชีเดินสะพัดขาดดุล จากการส่งกลับกําไรและรายรับด้านการท่องเที่ยวที่ลดลงตามฤดูกาล ประกอบกับดุลการค้าเกินดุลลดลง
“ภาวะเศรษฐกิจไทยจะอยู่ในทิศทางฟื้นตัวดี เป็น
เครื่องชี้วัดที่สําคัต่กนโยบายและมาตรการที่พล.อ.ประยุทธ์ดําเนินมาโดยตลอด ทําให้เศรษฐกิจฟื้นตัวอย่างต่อเนื่อง อย่างไรก็ตาม พล.อ.ประยุทธ์ได้กําชับให้ทุกหน่วยงานที่เกี่ยวข้องเฝ้าติดตามภาวะเศรษฐกิจไทยและเศรษฐกิจโลกอย่างใกล้ชิด เพื่อเตรียมความพร้อมรองรับปัจจัยต่างๆ เช่นความเสี่ยงจากภาวะเศรษฐกิจโลก ที่อาจส่งผลกระทบต่อเศรษฐกิจไทย ภาวะเอลนีโญ เป็นต้น เพื่อปรับมาตรการต่างๆให้เท่าทันและสอดคล้องกับสถานการณ์”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ขึ้นทะเบียน “ป่าภูเขียว - อช. น้ำหนาว และ อช. ภูกระดึง” เป็นอุทยานมรดกอาเซียนแห่งที่ 56 และ 57
วันศุกร์ที่ 4 สิงหาคม 2566
ขึ้นทะเบียน “ป่าภูเขียว - อช. น้ําหนาว และ อช. ภูกระดึง” เป็นอุทยานมรดกอาเซียนแห่งที่ 56 และ 57
.....
เป็นอีกหนึ่งข่าวดีด้านสิ่งแวดล้อมไทย ในที่ประชุมเจ้าหน้าที่อาวุโสอาเซียนด้านสิ่งแวดล้อม ครั้งที่ 34 ณ สาธารณรัฐอินโดนีเซีย ได้พิจารณารับรองการขึ้นทะเบียนอุทยานมรดกอาเซียน (ASEAN Heritage Park: AHP) ของประเทศไทย จํานวน 2 แห่ง คือ
.
• เขตรักษาพันธุ์สัตว์ป่าภูเขียวและอุทยานแห่งชาติน้ําหนาว เป็นอุทยานมรดกอาเซียนแห่งที่ 56
• อุทยานแห่งชาติภูกระดึง เป็นอุทยานมรดกอาเซียนแห่งที่ 57
.
นอกจากนี้ ยังได้พิจารณารับรองให้ “โรงเรียนสาธิตเทศบาลบ้านหัวหิน” เข้ารับรางวัล ASEAN Eco-Schools ระดับมัธยมศึกษาและระดับประถมศึกษาอีกด้วย
.
การประชุมครั้งนี้ มีผู้แทนจากหน่วยงานของประเทศไทยเข้าร่วมประชุมด้วย เช่น กรมทรัพยากรทางทะเลและชายฝั่ง กรมควบคุมมลพิษ กรมส่งเสริมคุณภาพสิ่งแวดล้อม องค์การบริหารจัดการก๊าซเรือนกระจก (องค์การมหาชน) และสํานักงานพัฒนาเศรษฐกิจจากฐานชีวภาพ (องค์การมหาชน) เป็นต้น
.
โดยประเทศไทยยังได้กล่าวเชิญประเทศสมาชิกอาเซียนเข้าร่วมการประชุมที่จะมีขึ้นในช่วงปลายปี 66 และ ปี 67 คือ
.
• การประชุมหารือ ASEAN Guidelines on Water Resources Conservation เดือน ก.ย. 66
• การประชุม “ASEAN Carbon Pricing Conference” วันที่ 6 - 7 พ.ย. 66
• การประชุม International conference on groundwater management ในปี 67
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เร่งตรวจสอบสถานที่เก็บ “พลุดอกไม้เพลิง” ทั่วประเทศ ปชช. พบเบาะแส โทร.สายด่วน 1567 ตลอด 24 ชั่วโมง
วันศุกร์ที่ 4 สิงหาคม 2566
เร่งตรวจสอบสถานที่เก็บ “พลุดอกไม้เพลิง” ทั่วประเทศ ปชช. พบเบาะแส โทร.สายด่วน 1567 ตลอด 24 ชั่วโมง
.....
จากเหตุระเบิดที่โกดังเก็บสินค้าดอกไม้เพลิง ณ บ้านมูโนะ หมู่ที่ 1 ต.มูโนะ อ. สุไหงโก-ลก จ.นราธิวาส สาเหตุมาจากการลักลอบนําดอกไม้เพลิงมาเก็บไว้ ส่งผลให้มีผู้เสียชีวิตและบาดเจ็บเป็นจํานวนมากนั้น
.
เหตุการณ์ดังกล่าว ก.มหาดไทย “ไม่ได้นิ่งนอนใจ” เพื่อเป็นการควบคุม ป้องกัน การลักลอบนําดอกไม้เพลิงมาเก็บในทุกพื้นที่ทั่วประเทศ
.
จึงได้สั่งการให้อําเภอ 878 อําเภอ ในทุกจังหวัดดําเนินการตรวจสอบ “ผู้รับใบอนุญาตให้ทํา สั่ง นําเข้า หรือค้าดอกไม้เพลิง” อย่างเข้มงวดและต่อเนื่อง เพื่อสร้างความมั่นใจให้ ปชช. ว่าจะไม่มีเหตุการณ์ซ้ํารอยขึ้นอีก รวมทั้งเป็นการป้องปรามการกระทําผิดกฎหมายอื่น ๆ
.
หากผู้ใด “พบเบาะแส/สถานที่ต้องสงสัย” ที่เสี่ยงต่อการกระทําความผิดเกี่ยวกับการเก็บพลุ ดอกไม้เพลิง หรือวัตถุอันตราย ที่อาจก่อให้เกิดระเบิด โดยอยู่ในพื้นที่ของชุมชน หรืออาจไม่มีใบอนุญาตประกอบการ
.
ขอให้แจ้งข้อมูลที่:
• ทําการปกครองจังหวัด ที่ทําการปกครองอําเภอ นายอําเภอ ปลัดอําเภอ กํานัน ผู้ใหญ่บ้านในพื้นที่
• โทร.สายด่วนศูนย์ดํารงธรรม 1567 ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ออมสินเปิดตัวเงินฝากปันน้ำใจ ดอกเบี้ย 1.20% ชวนลูกค้าปันดอกเบี้ยช่วยสังคมผ่าน 4 มูลนิธิ เปิดลงทะเบียนฝากเงินตั้งแต่บัดนี้ถึง 31 ต.ค.66
วันศุกร์ที่ 4 สิงหาคม 2566
04/08/2566
ออมสินเปิดตัวเงินฝากปันน้ําใจ ดอกเบี้ย 1.20% ชวนลูกค้าปันดอกเบี้ยช่วยสังคมผ่าน 4 มูลนิธิ เปิดลงทะเบียนฝากเงินตั้งแต่บัดนี้ถึง 31 ต.ค.66
เงินฝากเผื่อเรียกพิเศษปันน้ําใจ เปิดรับฝากสําหรับบุคคลธรรมดาอายุ 7 ปีขึ้นไป ผู้ฝาก 1 ราย เปิดได้เพียง 1 บัญชี ขั้นต่ํา 10,000 บ. ไม่จํากัดวงเงินฝากสูงสุด ระยะเวลาฝากเงิน 6 เดือน อัตราดอกเบี้ย 1.20% ต่อปี ผู้ฝากจะได้รับอัตราดอกเบี้ย 1.00% ต่อปี ไม่หักภาษี
นายวิทัย รัตนากร ผู้อํานวยการธนาคารออมสินเปิดเผยว่า ธนาคารได้ออกผลิตภัณฑ์เงินฝากตัวใหม่ “เงินฝากเผื่อเรียกพิเศษปันน้ําใจ” มีจุดเด่นคือ ธนาคารจะจ่ายดอกเบี้ยสูงกว่าปกติ เพื่อให้ผู้ฝากได้มีส่วนร่วมในการช่วยเหลือสังคม ด้วยการปันดอกเบี้ยส่วนหนึ่งบริจาคให้กับมูลนิธิต่าง ๆ ที่มีวัตถุประสงค์เพื่อช่วยเหลือผู้ด้อยโอกาสหรือดูแลสิ่งแวดล้อม ถือเป็นการส่งต่อสิ่งดี ๆ กลับคืนสู่สังคมผ่านบริการเงินฝากของธนาคารออมสิน และยังได้ลดหย่อนภาษีด้วย ซึ่งการออกแบบผลิตภัณฑ์ครั้งนี้ได้นําภารกิจเชิงสังคมมาเป็นส่วนหนึ่งในกระบวนการทํางานเพื่อสร้างผลกระทบเชิงบวก ลดผลกระทบเชิงลบต่อสังคม (Social Mission Integration) เพื่อร่วมกับลูกค้าหรือผู้มีส่วนได้ส่วนเสียในการขับเคลื่อนการดําเนินการด้านความยั่งยืน ตามกรอบ ESG ให้เกิดขึ้นจริงอย่างเป็นรูปธรรม โดยเปิดลงทะเบียนฝากเงินและเลือกมูลนิธิที่จะบริจาคได้แล้วตั้งแต่บัดนี้ถึง 31 ต.ค.2566 ผ่านช่องทางออนไลน์ของธนาคาร คือ เว็บไซต์ www.gsb.or.th และ Line : gsbsociety และติดต่อฝากเงินที่ธนาคารออมสินทุกสาขาทั่วประเทศ
เงินฝากเผื่อเรียกพิเศษปันน้ําใจ เปิดรับฝากสําหรับบุคคลธรรมดาอายุ 7 ปีขึ้นไป ผู้ฝาก 1 ราย เปิดได้เพียง 1 บัญชี ขั้นต่ํา 10,000 บาท ไม่จํากัดวงเงินฝากสูงสุด ระยะเวลาฝากเงิน 6 เดือน ให้อัตราดอกเบี้ย 1.20% ต่อปี ผู้ฝากจะได้รับอัตราดอกเบี้ย 1.00% ต่อปี ไม่หักภาษี ซึ่งสูงกว่าดอกเบี้ยเงินฝากประจํา 6 เดือน และอีก 0.20% ต่อปี ผู้ฝากเลือกบริจาคให้กับมูลนิธิที่เข้าร่วมโครงการรวม 4 แห่ง (เลือกได้มากกว่า 1 แห่ง) ได้แก่ มูลนิธิบ้านนกขมิ้น มูลนิธิสงเคราะห์เด็กอ่อนพญาไท มูลนิธิช่วยคนตาบอดแห่งประเทศไทย ในพระบรมราชินูปถัมภ์ และมูลนิธิสืบนาคะเสถียร ซึ่งเป็นมูลนิธิที่มีแนวทางสอดคล้องกับเป้าหมายเพื่อการพัฒนาที่ยั่งยืน SDGs ด้านขจัดความยากจน ด้านสุขภาพและความเป็นอยู่ที่ดี ด้านลดความเหลื่อมล้ํา และด้านการปกป้อง ฟื้นฟู ทรัพยากรธรรมชาติและสิ่งแวดล้อม ทั้งนี้ เงินที่บริจาคจะได้สิทธิลดหย่อนภาษีอีกด้วย โดยมูลนิธิที่ผู้ฝากเลือกบริจาคจะบันทึกข้อมูลการบริจาคผ่านระบบ e-Donation ผู้ฝากสามารถตรวจสอบการบริจาคได้ที่เว็บไซต์กรมสรรพากร
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115.
รัฐบาลไทย-ข่าวทำเนียบรัฐบาล-ค้นหาตำแหน่ง “สวนยาง” ทั่วประเทศง่าย ๆ ด้วยแอปฯ "RAOT GIS" เกษตรกรฯ ที่ขึ้นทะเบียนกับ กยท. ใช้งานได้ทันที
วันศุกร์ที่ 4 สิงหาคม 2566
ค้นหาตําแหน่ง “สวนยาง” ทั่วประเทศง่าย ๆ ด้วยแอปฯ "RAOT GIS" เกษตรกรฯ ที่ขึ้นทะเบียนกับ กยท. ใช้งานได้ทันที
.....
“RAOT GIS” เป็นแอปพลิเคชันที่ถูกพัฒนาขึ้นสําหรับรองรับมาตรการ “ตรวจสอบย้อนกลับแหล่งกําเนิดผลิตภัณฑ์ยางพารา (Traceability)” เพื่อรองรับกฎหมาย EUDR ของสหภาพยุโรป
.
โดยมุ่งบริหารจัดการเชื่อมโยงข้อมูลตั้งแต่ข้อมูลเกษตรกรชาวสวนยาง ข้อมูลสถาบันเกษตรกรชาวสวนยาง (การรับซื้อยางสมาชิกเพื่อแปรรูป) และข้อมูลผู้ซื้อขายยางผ่านตลาดกลางยางพาราของ กยท.
.
เกษตรกรชาวสวนยางที่ขึ้นทะเบียนกับ กยท. สามารถดําเนินการ:
.
• ดาวน์โหลดและใช้งานได้บนสมาร์ทโฟนทั้งระบบ Android และ iOS
• ลงชื่อเข้าใช้งานได้ทันที
• อัปเดตข้อมูลสวนยาง ด้วยการวาดพิกัดแปลงสวนยาง
• อัปโหลดรูปถ่ายสวนยางและเอกสารต่าง ๆ
• ดูพิกัดพื้นที่สวนยางของตนเองและพื้นที่ใกล้เคียงได้
.
ประโยชน์ที่เกษตรกรฯ จะได้รับจาก แอปฯ RAOT GIS คือ
.
• วิเคราะห์ข้อมูลการทําสวนยางในมิติต่าง ๆ : การบริหารข้อมูลสวนปลูกแทน สวนประกันรายได้
• วิเคราะห์และบริการข้อมูลรายงานเชิงพื้นที่ :
> รายงานการปลูกแทนตามอายุและประเภทยางพารา
> ความเหมาะสมของดินสําหรับการปลูกยางและพืชชนิดอื่น ๆ
> คาดการณ์การใช้ปุ๋ย
> สนับสนุนการวิเคราะห์ข้อมูลด้านการขนส่ง
• ค้นหาสถานที่ตั้งของ กยท. ทั่วประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจำปี 2566
วันศุกร์ที่ 4 สิงหาคม 2566
“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจําปี 2566
“ปลัดดีอีเอส” เป็นประธานในพิธีวางพานพุ่ม เนื่องในวันสื่อสารแห่งชาติ ประจําปี 2566
วันนี้ (4 ส.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีวางพานพุ่มถวายกราบสักการะ พระอนุสาวรีย์ จอมพล สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เนื่องในวันสื่อสารแห่งชาติ ในการนี้ ดร.เวทางค์ พ่วงทรัพย์ รองปลัดกระทรวงฯ นางสาวสุกันยาณี ยะวิญชาญ ผู้ตรวจราชการกระทรวงฯ นางสาวกรรวี สิทธิชีวภาคผู้ตรวจราชการกระทรวงฯ นายเอกพงษ์ หริ่มเจริญ ผู้ตรวจราชการกระทรวงฯ นางสาวกัลยา ชินาธิวร ที่ปรึกษาด้านการต่างประเทศ และนางอําไพ จิตรแจ่มใส ผู้ช่วยปลัดกระทรวงฯ เข้าร่วมพิธีด้วย เพื่อน้อมรําลึกถึงพระกรุณาธิคุณของพระองค์ท่านที่ทรงประกอบพระกรณียกิจที่สําคัญอันเป็นประโยชน์ต่อประเทศชาติ โดยเฉพาะด้านสื่อสาร เนื่องในวันสื่อสารแห่งชาติ 4 สิงหาคม ของทุกปี ณ บริเวณเกาะกลางน้ํา บมจ.โทรคมนาคมแห่งชาติ
_________________________
รัฐบาลไทย-ข่าวทำเนียบรัฐบาล-ท่องเที่ยวไทย 7 เดือนทำรายได้รวมแล้ว 1.084 ล้านล้านบาท ต่างชาติเดินทางเข้าไทย 15 ล้านคน ททท.จัดงานเทศกาลเที่ยวเมืองไทยกระตุ้นการเดินทางในประเทศต่อเนื่อง
วันศุกร์ที่ 4 สิงหาคม 2566
04/08/2566
ท่องเที่ยวไทย 7 เดือนทํารายได้รวมแล้ว 1.084 ล้านล้านบาท ต่างชาติเดินทางเข้าไทย 15 ล้านคน ททท.จัดงานเทศกาลเที่ยวเมืองไทยกระตุ้นการเดินทางในประเทศต่อเนื่อง
ท่องเที่ยวไทย 7 เดือนทํารายได้รวมแล้ว 1.084 ล้านล้านบาท ต่างชาติเดินทางเข้าไทย 15 ล้านคน ททท.จัดงานเทศกาลเที่ยวเมืองไทยกระตุ้นการเดินทางในประเทศต่อเนื่อง
วันที่ 4 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงการท่องเที่ยวและกีฬาได้รายงานถึงข้อมูลการท่องเที่ยวไทยที่ขณะนี้เป็นภาคเศรษฐกิจที่ขยายตัวได้ต่อเนื่อง เป็นแรงสนับสนุนสําคัญของเศรษฐกิจ โดยใน 7 เดือนแรกของปี 66 (ม.ค.-ก.ค.) ภาคการท่องเที่ยวสร้างภายได้จากนักท่องเที่ยวชาวไทยและต่างชาติรวมกัน 1,084,575 ล้านบาท ในจํานวนนี้เป็นรายได้ที่มาจากนักท่องเที่ยวต่างชาติ 638,161 ล้านบาท
ทางด้านจํานวนนักท่องเที่ยวต่างชาตินั้น ก็คาดว่าจะเป็นไปตามเป้าหมายที่รัฐบาลได้ตั้งไว้ไม่น้อยกว่า 25 ล้านคน โดยตั้งแต่ต้นปีจนถึง 30 ก.ค. 66 มีนักท่องเที่ยวเดินทางเข้าประเทศไทยแล้ว 15,322,175 คน เพิ่มขึ้นร้อยละ 384 เมื่อเทียบกับช่วง 7 เดือนแรกของปี 65 ซึ่ง 5 อันแรกของประเทศต้นทางที่เดินทางมาไทยมากที่สุด ได้แก่ 1)มาเลเซีย 2,439,710 คน 2) จีน 1,839,660 คน 3)เกาหลีใต้ 907,463 คน 4) อินเดีย 885,772 คน และ 5) รัสเซีย 854,946 คน
น.ส.ไตรศุลี กล่าวว่า นอกจากจะเป็นผลจากสถานการณ์โควิด19 ที่คลี่คลายแล้ว การจัดกิจกรรมกระตุ้นการท่องเที่ยวทั้งตลาดในและต่างประเทศอย่างต่อเนื่องตามนโยบายของรัฐบาล ของหน่วยงานที่เกี่ยวข้อง อาทิ กระทรวงการท่องเที่ยวและกีฬา การท่องเที่ยวแห่งประเทศไทย(ททท.) จังหวัด และท้องถิ่น เป็นปัจจัยสําคัญที่ส่งผลต่อการเติบโตที่เกิดขึ้น
ทั้งนี้ ระหว่างวันที่ 2-6 ส.ค. 66 ททท. ได้จัดงาน “เทศกาลเที่ยวเมืองไทย ครั้งที่ 41 ประจําปี 2566” (TTF2023) ที่ ฮอลล์ 5-8 ชั้น LG ศูนย์การประชุมแห่งชาติสิริกิติ์ โดยจะเป็นงานใหญ่ที่กระตุ้นการเดินทางท่องเที่ยวในประเทศในช่วงที่เหลือของปีนี้ โดยงานจะเน้นการถ่ายทอดวัฒนธรรม วิถีชีวิต อัตลักษณ์ กระตุ้นให้เกิดการรับรู้ถึงแหล่งท่องเที่ยวที่ไม่เคยเห็น (Unseen) ของ 5 ภูมิภาคทั่วประเทศ มีพันธมิตรด้านการท่องเที่ยวทั้งภาครัฐและเอกชนเข้าร่วมในงานที่แบ่งการจัดงานซึ่งแบ่งการจัดงานเป็น 8 โซน และมีกิจกรรมให้ความบันเทิงจากศิลปินมากมาย
ประชาชนสามารถเข้าร่วมงานได้ฟรี โดยสอบถามข้อมูลเพิ่มเติมได้ที่ TAT Contact Center 1672 หรือที่เว็บไซต์ thai.tourismthailand.org/Articles/ttf2023
รัฐบาลไทย-ข่าวทำเนียบรัฐบาล-Govt strives to establish online channels for Thai fruit exporters
วันศุกร์ที่ 4 สิงหาคม 2566
04/08/2566
Govt strives to establish online channels for Thai fruit exporters
Govt strives to establish online channels for Thai fruit exporters
August 2, 2023, Deputy Government Spokesperson Ratchada Thanadirek disclosed about the Government’s success in promoting product export under theRegional Comprehensive Economic Partnership (RCEP)Agreementframework.Export of Thai products to the RCEP markets has expanded wellinthe first 5 months of 2023, especially processed agricultural products (e.g.,granulated sugar, canned and processed fruits and vegetables); agro products (e.g., fresh/chilled/frozen/dried fruits); andindustrial products (e.g., automobiles and parts, and rubber products).
Additionally,during the first 4 months of 2023 (January – April),products exportedunder RCEPsawa significant increase of 107% (YoY), with the total value ofUS$422 million. Major markets are South Korea, Japan, China, Vietnam, and Australia, andkeyexport productsthat have leveraged the highestRCEPprivileges includecrude oil, canned and processed fish, sparkling drinks, cassava, spark plug, motorcycle, and fresh durian, among others.
The Deputy Government Spokesperson added that the Government, through Ministry of Commerce’sDepartment of International Trade Promotion,strives to establish online channels for the Thai entrepreneurs to export fresh/canned/processed fruitsby collaborating with such modern trades asMakroclick.com, Big C, and Lotus’s, and other online platforms. Through these online and social media channels,fruit exporters could have access to retail consumers and a possibility to business match with bigger trade partners.
รัฐบาลไทย-ข่าวทำเนียบรัฐบาล-“ปลัดฯ ณัฐพล” ระดมทีม MIND เตรียมเนรมิตร้านกระทรวงอุตสาหกรรม เติมความสนุกสนานช่วงปลายปี ทั้งเกมส์ โชว์ และลุ้นของรางวัลเต็มพิกัด ในงานกาชาด ประจำปี 2566
วันศุกร์ที่ 4 สิงหาคม 2566
04/08/2566
“ปลัดฯ ณัฐพล” ระดมทีม MIND เตรียมเนรมิตร้านกระทรวงอุตสาหกรรม เติมความสนุกสนานช่วงปลายปี ทั้งเกมส์ โชว์ และลุ้นของรางวัลเต็มพิกัด ในงานกาชาด ประจําปี 2566
“ปลัดฯ ณัฐพล” ระดมทีม MIND เตรียมเนรมิตร้านกระทรวงอุตสาหกรรม เติมความสนุกสนานช่วงปลายปี ทั้งเกมส์ โชว์ และลุ้นของรางวัลเต็มพิกัด ในงานกาชาด ประจําปี 2566
วันนี้ (3 สิงหาคม 2566) ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการจัดงานร้านกระทรวงอุตสาหกรรมในงานกาชาด ประจําปี 2566 ครั้งที่ 1/2566 เพื่อเตรียมการจัดงานกาชาด ร้านกระทรวงอุตสาหกรรม ประจําปี 2566 โดยมี นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย และสถาบันต่าง ๆ ภายใต้กระทรวงอุตสาหกรรม เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โดยใช้ระบบ Microsoft Team
สําหรับแนวคิดการจัดงานกาชาด ประจําปี 2566 จัดขึ้นภายใต้แนวคิด "งานวันกาชาด 100 ปี รื่นรมย์สุขฤดี ณ ที่แห่งการให้ " #RedCrossFairCenturyOfCharity มีกําหนดจัดงานระหว่างวันที่ 8 – 18 ธันวาคม 2566 ณ สวนลุมพินี และจัดงานบนแพลตฟอร์มงานกาชาดออนไลน์ที่ www.งานกาชาด.com และ www.redcrossfair.com โดยกระทรวงอุตสาหกรรม เตรียมการจัดกิจกรรมจัดร้านกระทรวงอุตสาหกรรม ภายใต้แนวคิดการฉลองครบรอบ 100 ปี งานกาชาด ซึ่งนับเป็นศตวรรษแห่งการให้ จากมหรสพรื่นเริงการกุศลคู่คนไทยที่จัดต่อเนื่องมาอย่างยาวนาน จากท้องสนามหลวง สู่สวนลุมพินี และพัฒนาต่อยอดถึงแพลตฟอร์มออนไลน์ ไม่ว่าจะจัด ณ สถานที่ไหน เวลาใด หรือรูปแบบใดก็เป็นพื้นที่แห่งการให้ จากรุ่นสู่รุ่นที่ผู้รับและผู้ให้เปี่ยมไปด้วยความสนุกสนานรื่นรมย์และความสุขจากการได้ร่วมงานกาชาด
รัฐบาลไทย-ข่าวทำเนียบรัฐบาล-EXIM BANK ปรับกลยุทธ์เชิงรุก ‘รับมือ ช่วยเหลือ เติมกำลังใจ’ ลูกค้า SMEs รับมือความท้าทายและความผันผวนของเศรษฐกิจ
วันศุกร์ที่ 4 สิงหาคม 2566
04/08/2566
EXIM BANK ปรับกลยุทธ์เชิงรุก ‘รับมือ ช่วยเหลือ เติมกําลังใจ’ ลูกค้า SMEs รับมือความท้าทายและความผันผวนของเศรษฐกิจ
EXIM BANK ปรับกลยุทธ์สายงานธุรกิจ SMEs ในช่วงครึ่งหลังของปี 2566 เน้นทํางานเชิงรุกด้วยกลยุทธ์ “รับมือ ช่วยเหลือ เติมกําลังใจ” สานพลังกับหน่วยงานพันธมิตรภาครัฐและเอกชนในการแสวงหาลูกค้าใหม่
EXIM BANK ปรับกลยุทธ์สายงานธุรกิจ SMEs ในช่วงครึ่งหลังของปี 2566 เน้นทํางานเชิงรุกด้วยกลยุทธ์ “รับมือ ช่วยเหลือ เติมกําลังใจ” สานพลังกับหน่วยงานพันธมิตรภาครัฐและเอกชนในการแสวงหาลูกค้าใหม่ เยี่ยมเยียนและเช็กสุขภาพลูกค้าเดิม เติมเงินทุน ออกผลิตภัณฑ์การเงินที่สอดคล้องกับความต้องการของลูกค้า บริหารความเสี่ยงในทุกมิติอย่างเหมาะสม มุ่งยกระดับประสิทธิภาพของภาคธุรกิจตลอดทั้ง Supply Chain อย่างเป็นมืออาชีพ โดยสอดคล้องกับสถานการณ์เศรษฐกิจที่เปลี่ยนแปลงและมีความท้าทายรอบด้าน
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) มอบนโยบายและประชุมร่วมกับผู้บริหารและพนักงานสาขาและธุรกิจ SMEs ของ EXIM BANK ณ EXIM BANK สํานักงานใหญ่ เมื่อวันที่ 2 สิงหาคม 2566 โดยบอกเล่าภาพรวมสถานการณ์เศรษฐกิจไทยในปัจจุบันว่า จากจํานวน SMEs ไทยกว่า 3 ล้านราย ในจํานวนนี้มีเพียง 1 ล้านรายเท่านั้นที่เข้าถึงแหล่งเงินทุนในระบบ และกลายเป็นหนี้ที่ไม่ก่อให้เกิดรายได้ (NPLs) จํานวน 7.4% และมีบริษัทอีกจํานวนหนึ่งที่แม้ยังไม่ปิดกิจการแต่เริ่มมีสัญญาณที่จะไม่สามารถชําระหนี้ได้หรือที่เรียกว่า Zombie Firms และหากสถานการณ์เศรษฐกิจยังคงอึมครึมเช่นนี้ คาดว่าในสิ้นปีนี้ จํานวน NPLs และ Zombie Firms จะเพิ่มสัดส่วนขึ้นอีก ดังนั้น EXIM BANK จึงต้องปรับเปลี่ยนกระบวนการทํางานให้ “รบอย่างมีกลยุทธ์” ช่วยผู้ประกอบการ SMEs ต่อสู้กับความท้าทายและความผันผวนของเศรษฐกิจโลกและเศรษฐกิจไทย อีกทั้งยังเป็นช่วงดอกเบี้ยขาขึ้น โดยดูแลทั้งลูกค้าเดิมและลูกค้าใหม่อย่างเต็มที่ และนําเสนอทางแก้ไขปัญหาธุรกิจอย่างครบวงจร (Total Solutions) ภายใต้บทบาทธนาคารเพื่อการพัฒนาแห่งประเทศไทย โดยไม่ทิ้งใครไว้ข้างหลัง
กรรมการผู้จัดการ EXIM BANK กล่าวว่า ท่ามกลางปัจจัยท้าทายต่าง ๆ นโยบายของ EXIM BANK ต่อลูกค้า SMEs คือ การ ‘รับมือ ช่วยเหลือ เติมกําลังใจ’ โดยเจ้าหน้าที่ EXIM BANK ต้องออกเยี่ยมลูกค้า SMEs ทุกราย เพื่อตรวจเช็กสุขภาพธุรกิจและสอบถามความต้องการที่จะให้ EXIM BANK ช่วยเหลือ โดยเฉพาะลูกค้าที่เก่งและดี EXIM BANK พร้อมสนับสนุนการขยายธุรกิจและให้วงเงินสินเชื่อเพิ่มเติม อย่างไรก็ตาม การให้สินเชื่อต้องอยู่บนหลักเกณฑ์ที่ถูกต้อง เงื่อนไขและหลักประกันเหมาะสม มีการบริหารความเสี่ยงที่รัดกุม มุ่งยกระดับประสิทธิภาพของภาคธุรกิจตลอดทั้ง Supply Chain อย่างเป็นมืออาชีพ ทั้งนี้ EXIM BANK จะพัฒนาผลิตภัณฑ์ทางการเงินใหม่ ๆ สําหรับลูกค้า SMEs อย่างต่อเนื่องโดยสอดคล้องกับความต้องการของลูกค้า นําผลที่ได้รับจากออกไปเยี่ยมเยียนลูกค้ามาวิเคราะห์และพัฒนาผลิตภัณฑ์ทางการเงินให้สอดคล้องกัน ซึ่งจะส่งผลดีต่อการทําการตลาดของธนาคารในการเพิ่มจํานวนลูกค้าใหม่และสนับสนุนช่วยเหลือลูกค้ากลุ่มเดิมให้มีประสิทธิภาพยิ่งขึ้น ขณะเดียวกันก็เป็นการสร้างโอกาสในการเข้าถึงและสนับสนุน SMEs ไทยที่มีศักยภาพให้เติบโตและขยายธุรกิจสู่ตลาดโลกได้มากขึ้นอย่างต่อเนื่อง ขับเคลื่อนการเติบโตของภาคการส่งออกและเศรษฐกิจไทยในปี 2566
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม เป็นประธานในงานวันคล้ายวันสถาปนากรมเจ้าท่า ครบรอบ 164 ปี
วันศุกร์ที่ 4 สิงหาคม 2566
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม เป็นประธานในงานวันคล้ายวันสถาปนากรมเจ้าท่า ครบรอบ 164 ปี
...
กรมเจ้าท่า (จท.) กระทรวงคมนาคม จัดงานวันคล้ายวันสถาปนา จท. ครบรอบ 164 ปี เพื่อรําลึกถึงพระมหากรุณาธิคุณพระบาทสมเด็จพระจอมเกล้าเจ้าอยู่หัว ที่ทรงวางรากฐานการคมนาคมทางน้ําที่มั่นคง โดยมี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม เป็นประธานในพิธีพร้อมทั้งมอบทุนส่งเสริมการศึกษาให้แก่บุตรสมาชิกสวัสดิการ จท. และมอบโล่ยกย่องเชิดชูเกียรติคุณรางวัลคนต้นแบบและหน่วยงานต้นแบบให้กับ จท. โดยมี นายชยธรรม์ พรหมศร ปลัดกระทรวงคมนาคม เป็นประธานในพิธีสงฆ์ นางจันทิรา บุรุษพัฒน์ และนายสมชาย สุมนัสขจรกุล ผู้ตรวจราชการกระทรวงคมนาคม ร่วมแสดงความยินดีพร้อมมอบเงินบริจาคกองทุนการกุศล นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า คณะผู้บริหาร บุคลากร และเจ้าหน้าที่ของ จท. เข้าร่วมพิธีฯ ในวันศุกร์ที่ 4 สิงหาคม 2566 ณ จท. ถนนโยธา แขวงตลาดน้อย เขตสัมพันธวงศ์ กรุงเทพฯ
นายอธิรัฐ รัตนเศรษฐ กล่าวว่า จท. ถือเป็นหน่วยงานราชการที่ก่อตั้งมายาวนานที่สุดในกระทรวงคมนาคม มีภารกิจครอบคลุมงานหลายด้าน อาทิ การพัฒนาศักยภาพการขนส่งทางน้ํา การยกระดับมาตรฐานความปลอดภัยของการคมนาคมขนส่งทางน้ําและพาณิชยนาวี การพัฒนาและบํารุงรักษาโครงสร้างพื้นฐานทางน้ํา การผลิตบุคลากรด้านพาณิชยนาวีให้มีคุณภาพ รวมทั้งการดูแลรักษาสิ่งแวดล้อมทางน้ําและชายฝั่งทะเล ซึ่งเป็นที่ประจักษ์แก่สายตาประชาชนว่า จท. มีความมุ่งมั่น พัฒนา และยกระดับการบริการที่ดี ตอบสนองความต้องการของประชาชนและประเทศชาติมาอย่างต่อเนื่อง กลไกสําคัญที่จะทําให้ จท. สามารถขับเคลื่อนไปข้างหน้าได้อย่างราบรื่นและเข้มแข็ง คือ ผู้บริหาร ข้าราชการ และเจ้าหน้าที่ที่ต้องมีความพร้อมในการปฏิบัติหน้าที่ ทุ่มเทกําลังกาย และกําลังความสามารถในการผลักดันภารกิจต่าง ๆ ให้สัมฤทธิ์ผล พร้อมก้าวสู่ปีต่อไปอย่างมั่นคง
ทั้งนี้ จากการมุ่งมั่นปฏิบัติภารกิจที่ผ่านมา จท. ในยุคปัจจุบันได้ปรับปรุงและพัฒนาให้เกิดการเปลี่ยนแปลงภาพลักษณ์เป็นองค์กรที่ตื่นตัวในการพัฒนาด้านต่าง ๆ อย่างต่อเนื่อง นับเป็นหน่วยงานที่เป็นตัวอย่างที่ดีในการนําองค์กรสู่ความสําเร็จในอนาคต โดยในปี 2566 - 2567 ได้พัฒนาปรับปรุงการปฏิบัติภารกิจให้มุ่งสู่ “MD 3S : SMART : STANDARD : SUSTAINABLE” ผ่านการทํางานร่วมกับทุกภาคส่วน เพื่อให้การพัฒนาการคมนาคมขนส่งทางน้ําไม่เป็นเพียงการส่งเสริมการเดินทาง และการขนส่งสินค้าทางน้ํา แต่ยังช่วยสนับสนุนในมิติด้านสิ่งแวดล้อม การป้องกันภัยแล้งและอุทกภัย การส่งเสริมการท่องเที่ยว การเพิ่มรายได้และช่วยยกระดับคุณภาพชีวิตให้กับประชาชน ด้วยการเป็นองค์กรที่พร้อมด้วยความ ทันสมัย : ได้มาตรฐาน : ผสานความยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงถนนสาย บร.5030 จังหวัดบุรีรัมย์ เสร็จสมบูรณ์
วันศุกร์ที่ 4 สิงหาคม 2566
กรมทางหลวงชนบท ปรับปรุงถนนสาย บร.5030 จังหวัดบุรีรัมย์ เสร็จสมบูรณ์
ยกระดับมาตรฐานทางให้ประชาชนเดินทางระหว่าง 2 จังหวัด ได้อย่างสะดวกปลอดภัย สนับสนุนการคมนาคมขนส่งพืชผลทางการเกษตรได้เป็นอย่างดี
กรมทางหลวงชนบท (ทช.) กระทรวงคมนาคม โดยสํานักอํานวยความปลอดภัย ดําเนินโครงการปรับปรุงจุดเสี่ยงจุดอันตรายถนนทางหลวงชนบทสาย บร.5030 แยกทางหลวงชนบทสาย บร.5024 - บ้านดอนดู่ อําเภอนาโพธิ์ จังหวัดบุรีรัมย์ โดยปรับปรุงโครงสร้างทาง ด้วยวิธี Pavement In-Place Recycling ลาดผิวจราจรแอสฟัลท์ติกคอนกรีตกว้าง 9 - 12 เมตร ขยายความกว้างผิวจราจร 3 - 3.5 เมตร 2 ช่องจราจร ช่องละ 6 - 7 เมตร และไหล่ทางกว้างข้างละ 1.5 - 2.5 เมตร พร้อมติดตั้งราวกันอันตราย ป้ายจราจร ตีเส้นจราจร ตั้งแต่ช่วง กม. ที่ 3+500 - 5+125 รวมระยะทาง 1.625 กิโลเมตร ใช้งบประมาณ 15 ล้านบาท เนื่องจากถนนสายดังกล่าวเป็นเส้นทางขนส่งสินค้าทางเกษตรเชื่อมจากจังหวัดบุรีรัมย์ไปขอนแก่น ส่งผลให้มีปริมาณการจราจรมากถึง 1,564 คัน/วัน ทั้งนี้ การดําเนินการปรับปรุงถนนจะช่วยเพิ่มประสิทธิภาพในการคมนาคมขนส่งผลผลิตทางการเกษตร รวมถึงเป็นการป้องกันและลดอุบัติเหตุในการใช้รถใช้ถนนของประชาชนได้อีกด้วย
รัฐบาลไทย-ข่าวทำเนียบรัฐบาล-​รมว.เฮ้ง เผยข่าวดี กรมการจัดหางาน รับสมัครไปทำงานมาเก๊า  111  อัตรา
วันศุกร์ที่ 4 สิงหาคม 2566
04/08/2566
​รมว.เฮ้ง เผยข่าวดี กรมการจัดหางาน รับสมัครไปทํางานมาเก๊า  111  อัตรา
กรมการจัดหางาน กระทรวงแรงงาน รับสมัครพนักงานทําความสะอาด พนักงานเสิร์ฟ บาร์เทนเดอร์ กัปตัน พนักงานต้อนรับฯ จํานวน 111 อัตรา เงินเดือน 49,000 – 75,000 บาท ฟรีค่าโดยสารเครื่องบินไป - กลับ อาหาร สวัสดิการตามกฎหมาย สมัครได้ตั้งแต่บัดนี้ถึง 20 ส.ค. 66 ไม่เว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน เปิดรับสมัครคนไทยไปทํางานในเขตบริหารพิเศษมาเก๊า กับนายจ้าง บริษัท Venetian Cotai Management Limited และ Venetian Macuau Limited ซึ่งประกอบกิจการโรงแรม และคาสิโน จํานวน 5 ตําแหน่ง 111 อัตรา ได้แก่ พนักงานดูแลทําความสะอาดพื้นทั่วไป (Public Area Attendant) 80 อัตรา พนักงานเสิร์ฟ (F&B Server) 20 อัตรา พนักงานบาร์เทนเดอร์/ซีเนียร์บาร์เทนเดอร์ (Bartender/Senior Bartender) 5 อัตรา พนักงานต้อนรับแผนกอาหารและเครื่องดื่ม (F&B Ambassador) 3 อัตรา กัปตันแผนกอาหารและเครื่องดื่ม (F&B Captain) 3 อัตรา อัตราเงินเดือนอยู่ระหว่าง 49,000 – 75,000 บาท โดยนายจ้างจะจ่ายค่าโดยสารเครื่องบินจากกรุงเทพฯไปมาเก๊า และตั๋วขากลับหากทํางานครบตามสัญญาจ้าง จัดอาหารระหว่างเวลาที่ปฏิบัติหน้าที่ มีประกันสุขภาพและสวัสดิการตามกฎหมายแรงงานมาเก๊าซึ่งคุณสมบัติเบื้องต้นจะต้องสื่อสารภาษาอังกฤษได้ดีและสื่อสารภาษาจีนได้ สําหรับผู้สนใจสามารถศึกษาคุณสมบัติของผู้สมัคร รายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” และยื่นใบสมัครทางอีเมล ได้ตั้งแต่บัดนี้จนถึงวันที่ 20 สิงหาคม 2566 ไม่เว้นวันหยุดราชการ
“กระทรวงแรงงาน สนับสนุนให้คนไทยเดินทางไปทํางานต่างประเทศอย่างถูกต้องตามกฎหมายมาโดยตลอด เพราะนอกจากทําให้แรงงานไทยมีโอกาสทางอาชีพ มีรายได้เพิ่มขึ้น สามารถยกระดับคุณภาพชีวิตตนเองและครอบครัวได้แล้ว เม็ดเงินที่ได้รับยังถูกส่งกลับมาหมุนเวียนในระบบเศรษฐกิจ ส่งผลต่อการเจริญเติบโตและยั่งยืนของประเทศไทยต่อไป”รมว. แรงงานกล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า การรับสมัครในครั้งนี้เป็นการจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทํางานจะมีค่าใช้จ่ายเท่าที่จําเป็น ได้แก่ ค่ารูปถ่าย ค่าทําหนังสือเดินทาง (กรณียังไม่มี) ค่าตรวจสุขภาพและค่าตรวจสอบประวัติอาชญากรรม และค่าสมาชิกกองทุนเพื่อช่วยเหลือคนหางานไปทํางานต่างประเทศ รวมค่าใช้จ่ายทั้งสิ้นประมาณ 5,500 บาท
ทั้งนี้ สามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานัดหางานกรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน